CELEX: 32019D0213(03)
Language: el
Date: 2019-02-06 00:00:00
Title: Εκτελεστική απόφαση της Επιτροπής, της 6ης Φεβρουαρίου 2019, για τη δημοσίευση στην Επίσημη Εφημερίδα της Ευρωπαϊκής Ένωσης του ενιαίου εγγράφου που αναφέρεται στο άρθρο 94 παράγραφος 1 στοιχείο δ) του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, καθώς και των στοιχείων της δημοσίευσης των προδιαγραφών του προϊόντος για ονομασία στον αμπελοοινικό τομέα [Los Cerrillos (ΠΟΠ)]

13.2.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 57/16
               
            
         ΕΚΤΕΛΕΣΤΙΚΗ ΑΠΟΦΑΣΗ ΤΗΣ ΕΠΙΤΡΟΠΗΣ
         της 6ης Φεβρουαρίου 2019
         για τη δημοσίευση στην Επίσημη Εφημερίδα της Ευρωπαϊκής Ένωσης του ενιαίου εγγράφου που αναφέρεται στο άρθρο 94 παράγραφος 1 στοιχείο δ) του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, καθώς και των στοιχείων της δημοσίευσης των προδιαγραφών του προϊόντος για ονομασία στον αμπελοοινικό τομέα
         [Los Cerrillos (ΠΟΠ)]
         (2019/C 57/10)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 97 παράγραφος 3,
         Εκτιμώντας τα ακόλουθα:
         
                     (1)
                  
                  
                     Η Ισπανία υπέβαλε αίτηση για την προστασία της ονομασίας «Los Cerrillos» σύμφωνα με το μέρος II τίτλος II κεφάλαιο I τμήμα 2 του κανονισμού (ΕΕ) αριθ. 1308/2013.
                  
               
                     (2)
                  
                  
                     Σύμφωνα με το άρθρο 97 παράγραφος 2 του κανονισμού (ΕΕ) αριθ. 1308/2013, η Επιτροπή εξέτασε την αίτηση αυτή και κατέληξε στο συμπέρασμα ότι πληρούνται οι όροι που προβλέπονται στα άρθρα 93 έως 96, στο άρθρο 97 παράγραφος 1 και στα άρθρα 100, 101 και 102 του εν λόγω κανονισμού.
                  
               
                     (3)
                  
                  
                     Για να καταστεί δυνατή η υποβολή ενστάσεων σύμφωνα με το άρθρο 98 του κανονισμού (ΕΕ) αριθ. 1308/2013, θα πρέπει να δημοσιευθούν στην Επίσημη Εφημερίδα της Ευρωπαϊκής Ένωσης το ενιαίο έγγραφο που αναφέρεται στο άρθρο 94 παράγραφος 1 στοιχείο δ) του εν λόγω κανονισμού και τα στοιχεία της δημοσίευσης των προδιαγραφών του προϊόντος που πραγματοποιήθηκε κατά την προκαταρκτική εθνική διαδικασία για την εξέταση της αίτησης προστασίας της ονομασίας «Los Cerrillos»,
                  
               ΑΠΟΦΑΣΙΖΕΙ:
         
            Άρθρο μόνο
            Το ενιαίο έγγραφο που συντάχθηκε σύμφωνα με το άρθρο 94 παράγραφος 1 στοιχείο δ) του κανονισμού (ΕΕ) αριθ. 1308/2013 και τα στοιχεία της δημοσίευσης των προδιαγραφών του προϊόντος για την ονομασία «Los Cerrillos» (ΠΟΠ) παρατίθενται στο παράρτημα της παρούσας απόφασης.
            Σύμφωνα με το άρθρο 98 του κανονισμού (ΕΕ) αριθ. 1308/2013, η δημοσίευση της παρούσας απόφασης παρέχει το δικαίωμα ένστασης κατά της προστασίας της ονομασίας που αναφέρεται στο πρώτο εδάφιο του παρόντος άρθρου, εντός δύο μηνών από την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 6 Φεβρουαρίου 2019.
            
               
                  Για την Επιτροπή
               
               Phil HOGAN
               
                  Μέλος της Επιτροπής
               
            
         
         
            (1)  ΕΕ L 347 της 20.12.2013, σ. 671.
      
      
         
            ΠΑΡΑΡΤΗΜΑ
            ΕΝΙΑΙΟ ΕΓΓΡΑΦΟ
            
               «LOS CERRILLOS»
            
            
               PDO-ES-02228
            
            
               Ημερομηνία υποβολής της αίτησης: 11.8.2016
            
            1.   Ονομασία προς καταχώριση
            
            Los Cerrillos
            2.   Τύπος γεωγραφικής ένδειξης
            
            ΠΟΠ — Προστατευόμενη Ονομασία Προέλευσης
            3.   Κατηγορίες αμπελοοινικών προϊόντων
            
            
                     
                        1.
                     
                     
                        Οίνος
                     
                  4.   Περιγραφή του/των οίνου/-ων
            
            Ερυθρός οίνος Tempranillo, ερυθρός οίνος Tempranillo και Cabernet Sauvignon και ερυθρός οίνος Syrah.
            Ερυθρός οίνος με χρώμα πορφυρώδες ή κόκκινο του κερασιού και ανταύγειες ιώδους. Το άρωμά του χαρακτηρίζεται από φρουτώδεις και ανθικές νότες. Είναι ευχάριστο, δροσερό και καλά δομημένο στο στόμα.
            Η τιμή του μέγιστου ολικού αλκοολικού τίτλου πρέπει να βρίσκεται εντός των νόμιμων ορίων, σύμφωνα με τη σχετική νομοθεσία της ΕΕ.
            Γενικά αναλυτικά χαρακτηριστικά
            
                        Μέγιστος ολικός αλκοολικός τίτλος (σε % vol)
                     
                     
                         
                     
                  
                        Ελάχιστος αποκτημένος αλκοολικός τίτλος (σε % vol)
                     
                     
                        12,5 
                     
                  
                        Ελάχιστη ολική οξύτητα
                     
                     
                        4,8  σε γραμμάρια ανά λίτρο, εκφραζόμενη ως τρυγικό οξύ
                     
                  
                        Μέγιστη πτητική οξύτητα (σε χιλιοστοϊσοδύναμα ανά λίτρο)
                     
                     
                        15
                     
                  
                        Μέγιστος ολικός θειώδης ανυδρίτης (σε χιλιοστόγραμμα ανά λίτρο)
                     
                     
                        115
                     
                  Ερυθρός οίνος Tempranillo και Cabernet Sauvignon (Private Collection) και ερυθρός οίνος Cabernet Sauvignon (Family)
            Κόκκινο του κερασιού με ανταύγειες βαθυκόκκινες/ψημένου πηλού. Άρωμα ώριμων φρούτων που χαρακτηρίζεται από νότες γλυκόριζας και βάλσαμου. Είναι σαρκώδες, ισχυρό και δομημένο στο στόμα, με πλούσια και κρεμώδη αρώματα γήρανσης.
            Η τιμή του μέγιστου ολικού αλκοολικού τίτλου πρέπει να βρίσκεται εντός των νόμιμων ορίων, σύμφωνα με τη σχετική νομοθεσία της ΕΕ.
            Γενικά αναλυτικά χαρακτηριστικά
            
                        Μέγιστος ολικός αλκοολικός τίτλος (σε % vol)
                     
                     
                         
                     
                  
                        Ελάχιστος αποκτημένος αλκοολικός τίτλος (σε % vol)
                     
                     
                        13
                     
                  
                        Ελάχιστη ολική οξύτητα
                     
                     
                        4,8  σε γραμμάρια ανά λίτρο, εκφραζόμενη ως τρυγικό οξύ
                     
                  
                        Μέγιστη πτητική οξύτητα (σε χιλιοστοϊσοδύναμα ανά λίτρο)
                     
                     
                        16
                     
                  
                        Μέγιστος ολικός θειώδης ανυδρίτης (σε χιλιοστόγραμμα ανά λίτρο)
                     
                     
                        115
                     
                  5.   Οινολογικές πρακτικές
            
            α.   
                  Ουσιώδεις οινολογικές πρακτικές
               
            
            
               Ειδική οινολογική πρακτική
            
            Οι ποικιλιακοί οίνοι παράγονται σε δοχεία από ανοξείδωτο χάλυβα. Υφίστανται μεγάλη προζυμωτική ψυχρή διαβροχή επί δύο έως πέντε ημέρες σε θερμοκρασία 10 έως 15 °C, ακολουθούμενη από διαβροχή κατά τη διάρκεια της ζύμωσης για μία ή δύο εβδομάδες σε θερμοκρασία μεταξύ 20 και 28 °C, μέχρι την ολοκλήρωση της αλκοολικής ζύμωσης.
            Οι οίνοι που προορίζονται για παλαίωση παράγονται σε βαρέλια από ανοξείδωτο χάλυβα και υφίστανται διαβροχή κατά τη ζύμωση επί 15 έως 25 ημέρες, σε θερμοκρασίες μεταξύ 25 και 30 °C. Καθ’ όλη τη διάρκεια αυτής της διαδικασίας, πραγματοποιείται «délestage» (μέθοδος ελεγχόμενης ζύμωσης για τον ερυθρό οίνο), ώστε να διευκολυνθεί η εκχύλιση του χρώματος και των φαινολικών ενώσεων που περιέχονται στο στρώμα από φλούδες, κουκούτσια και στέμφυλα (καλούμενο «cap») κατά τη ζύμωση σε επαφή με τα στέμφυλα.
            
               Περιορισμοί σχετικά με την οινοποίηση
            
            Τα οινοποιημένα σταφύλια δεν υφίστανται σύνθλιψη αλλά στατική απολάσπωση για την επίτευξη του «οίνου εκροής». Το υπόλοιπο των στεμφύλων υποβάλλεται σε ήπια δυναμική απολάσπωση, με αποτέλεσμα να προκύπτουν πολύ χαμηλές αποδόσεις.
            Μόλις ολοκληρωθεί η μηλογαλακτική ζύμωση, οι οίνοι διαυγάζονται φυσικά με μετάγγιση αντί να υποστούν χημική επεξεργασία, και μεταφέρονται με σκοπό την παλαίωση σε δρύινα βαρέλια χωρητικότητας 225 λίτρων, τα οποία χρησιμοποιούνται για μέγιστη περίοδο έξι ετών.
            Οι οίνοι εμφιαλώνονται ακολούθως ώστε να ευνοηθεί η διαδικασία μείωσης και να επιτευχθεί η βέλτιστη ποιότητα οίνου.
            
                        —
                     
                     
                        Tempranillo: 100 % Tempranillo, το οποίο διατηρείται σε δρύινα βαρέλια επί τουλάχιστον 30 ημέρες.
                     
                  
                        —
                     
                     
                        Syrah: 100 % Syrah, το οποίο παλαιώνεται σε δρύινα βαρέλια για περίοδο τουλάχιστον έξι μηνών.
                     
                  
                        —
                     
                     
                        Tempranillo και Cabernet Sauvignon: μείγμα Tempranillo και Cabernet Sauvignon, που υποβάλλεται σε ωρίμαση σε δρύινα βαρέλια για περίοδο τουλάχιστον έξι μηνών.
                     
                  
                        —
                     
                     
                        Private Collection: μείγμα Tempranillo και Cabernet Sauvignon, που υποβάλλεται σε ωρίμαση σε δρύινα βαρέλια για περίοδο τουλάχιστον 13 μηνών.
                     
                  
                        —
                     
                     
                        «Cabernet Sauvignon de Familia»: 100 % Cabernet Sauvignon. Ελάχιστη διάρκεια ωρίμασης 24 μήνες σε βαρέλια. Η παλαίωση ολοκληρώνεται ύστερα από διατήρηση σε φιάλες επί 18 μήνες.
                     
                  
               Καλλιεργητική πρακτική
            
            Κατά την περίοδο της βλάστησης, πραγματοποιείται χλωρό κλάδεμα για τον περιορισμό της φυσικής ανάπτυξης και τη βελτίωση της απόδοσης και, ως εκ τούτου, της ποιότητας των σταφυλιών.
            Τα σταφύλια συγκομίζονται πρωινές ώρες, μεταξύ 5.00 και 11, ώστε να αποφεύγεται η συγκομιδή τους σε υψηλές θερμοκρασίες, με αποτέλεσμα να διασφαλίζεται η ορθή διαβροχή εν ψυχρώ.
            β.   
                  Μέγιστες αποδόσεις
               
            
            Tempranillo
            12 000 χιλιόγραμμα σταφυλιών ανά εκτάριο
            81,60 εκατόλιτρα ανά εκτάριο
            Cabernet Sauvignon
            10 000 χιλιόγραμμα σταφυλιών ανά εκτάριο
            68,00 εκατόλιτρα ανά εκτάριο
            Syrah
            13 000 χιλιόγραμμα σταφυλιών ανά εκτάριο
            88,40 εκατόλιτρα ανά εκτάριο
            6.   Οριοθετημένη γεωγραφική περιοχή
            
            Η οριοθετημένη περιοχή περιλαμβάνει τα ακόλουθα αγροτεμάχια στο δήμο Argamasilla de Alba (Ciudad Real):
            ΠΕΡΙΟΧΗ/ΑΜΠΕΛΟΤΕΜΑΧΙΟ
            
                        109.
                     
                     
                        62, 63
                     
                  
                        111.
                     
                     
                        15, 30 και 9001
                     
                  
                        131.
                     
                     
                        71
                     
                  
                        151.
                     
                     
                        115 έως 121, 190, 277, 278, 9001, 9002, 9004 έως 9006, 9008, 9023
                     
                  
                        160.
                     
                     
                        8 έως 13, 15, 16, 17, 21 έως 23, 30, 31, 9003, 9005, 9006
                     
                  
                        161.
                     
                     
                        14, 16 to 27, 31 έως 33, 35, 9001 έως 9004
                     
                  
                        162.
                     
                     
                        1, 3 έως 5, 7 έως 8, 11 έως 13, 17 έως 18, 9001, 9002
                     
                  
                        163.
                     
                     
                        1, 3, 4, 6 έως 21, 9001, 9004
                     
                  
                        171.
                     
                     
                        1, 3 έως 7, 9004 έως 9009, 011 έως 012
                     
                  
                        173.
                     
                     
                        2, 3, 9001, 9006,
                     
                  
                        174.
                     
                     
                        1, 3 έως 12, 14, 15, 19, 20, 22, 23, 9001, 9003 έως 9011, 9013 έως 9020
                     
                  
                        175.
                     
                     
                        1, 9001, 9002
                     
                  
                        176.
                     
                     
                        3 έως 18, 9001, 9003
                     
                  
                        177.
                     
                     
                        18 έως 23, 25 έως 32, 66 έως 72, 74, 89 έως 111, 113, 114, 115, 118, 121, 124, 126, 127, 133, 9001 έως 9005, 9008 έως 9014, 9019, 9022, 9024 έως 9029
                     
                  
                        178.
                     
                     
                        6, 7, 9, 12 έως 24, 30 έως 31, 34 έως 38, 40 έως 60, 9001 έως 9004, 9006 έως 9061
                     
                  
                        180.
                     
                     
                        1, 2, 5, 9, 9005 έως 9007
                     
                  
                        181.
                     
                     
                        60, 9001, 9002
                     
                  
                        194.
                     
                     
                        45, 71, 73, 74, 76, 79, 82, 9002, 9009, 9011, 9028, 8
                     
                  
                        195.
                     
                     
                        10 έως 20, 22 έως 28, 30, 32, 33, 35, 37 έως 57, 86, 88, 93, 94, 95, 96, 99 έως 108, 112, 114, 118, 119, 9001 έως 9006, 9008 έως 9014, 9016 έως 9018
                     
                  7.   Κύρια/-ες οινοποιήσιμη/-ες ποικιλία/-ες αμπέλου
            
            
                         
                     
                     
                        TEMPRANILLO - CENCIBEL
                     
                  
                         
                     
                     
                        CABERNET SAUVIGNON
                     
                  
                         
                     
                     
                        SYRAH
                     
                  8.   Περιγραφή του/των δεσμού/-ων
            
            
               Περιβάλλον (φυσικοί και ανθρωπογενείς παράγοντες)
            
            Η τοποθεσία Los Cerrillos είναι συγκεκριμένη περιοχή που καλύπτει το σύνολο του τμήματος Vega Alta του ποταμού Guadiana. Πρόκειται για έκταση άνω των 60 km2 που ξεκινά από την πηγή του ποταμού Guadiana, 3 km ανάντη του φράγματος Peñarroya, και εκτείνεται σε 7 km κατάντη του φράγματος προς την Argamasilla de Alba, που καταγράφεται και στον στρατιωτικό χάρτη της Ισπανίας του 1975.
            Ο ποταμός Guadiana διέρχεται από την οριοθετημένη περιοχή που βρίσκεται δίπλα στον ταμιευτήρα της Peñarroya σε υψόμετρο 695 μέτρων, που περιβάλλεται από λόφους οι οποίοι λειτουργούν γεωγραφικά ως τροχοπέδη για το βλαστικό κύκλο, με αποτέλεσμα να αποφεύγονται οι υψηλές νυχτερινές θερμοκρασίες που αυξάνουν σημαντικά την πολυφαινολική ωρίμαση των σταφυλιών, και να προκαλείται ισχυρός εξαερισμός.
            Τα εδάφη είναι κυρίως ασβεστολιθικά. Τα πετρώματα είναι κυρίως μάργες, μείγμα μη ενοποιημένης ασβεστολιθικής και αργιλώδους σύστασης. Έχουν αργιλώδη υφή και pH γύρω στο 8.
            Η περιοχή χαρακτηρίζεται από ηπειρωτικό μεσογειακό κλίμα, με θερμά καλοκαίρια και ψυχρούς χειμώνες. Οι διακυμάνσεις στη θερμοκρασία μπορεί μερικές φορές να φτάσουν τους 45 °C και υπάρχει ευρύ φάσμα θερμοκρασίας μεταξύ ημέρας και νύκτας, καθ’ όλη τη διάρκεια του έτους. Οι ουρανοί είναι ανέφελοι κατά 80 % του έτους· συνήθως, σημειώνονται πάνω από 2 500 ώρες ηλιοφάνειας ετησίως.
            Υπάρχουν σημαντικές διαφορές μεταξύ της περιοχής Los Cerrillos και των γειτονικών περιοχών λόγω της εγγύτητάς της με τον ποταμό Guadiana. Οι βροχοπτώσεις είναι πολύ υψηλότερες από ό,τι στο υπόλοιπο της Castilla-La Mancha, ενώ οι θερμοκρασίες δεν είναι τόσο υψηλές όσο εκείνες των γειτονικών περιοχών, νοτίως και δυτικά. Η συγκομιδή γίνεται περίπου 15 έως 20 ημέρες αργότερα από ό,τι στην υπόλοιπη περιοχή.
            Η λεγόμενη διαδικασία «délestage» εφαρμόζεται καθ’ όλη τη διάρκεια της αλκοολικής ζύμωσης: εφαρμόζονται τεχνικές οινοποίησης στο πλαίσιο των οποίων τα οινοποιημένα σταφύλια δεν υφίστανται σύνθλιψη αλλά υποβάλλονται σε στατική απολάσπωση από την οποία προέρχεται ο «οίνος εκροής», με αποτέλεσμα την απόδοση εκατόλιτρων ανά εκτάριο της τάξης του 62-68 %, ενώ οι οίνοι διαυγάζονται φυσικά, με μετάγγιση.
            
               Περιγραφή του οίνου
            
            Ερυθρός οίνος με χρώμα πορφυρώδες ή κόκκινο του κερασιού και ιώδεις ή ερυθροκάστανες ανταύγειες. Άρωμα όπου επικρατούν τα φρούτα, με ανθικά αρώματα ή ώριμα φρούτα με νότες γλυκόριζας και βάλσαμου. Δροσερό και ευχάριστο, καλά δομημένο στο στόμα, με πλούσια και κρεμώδη αρώματα γήρανσης.
            Λόγω των προαναφερομένων, ο αλκοολικός τίτλος των οίνων μπορεί να υπερβαίνει το 14 %. Σε συνδυασμό με μια ικανοποιητική οξύτητα, αυτός ο αλκοολικός τίτλος αναμειγνύεται απόλυτα, γεγονός το οποίο υπαγορεύει τον καθορισμό της βέλτιστης χρονικής στιγμής για τη συγκομιδή, με τη στενή παρακολούθηση της ωρίμασης του σταφυλιού.
            Οι οίνοι έχουν περιεκτικότητα σε πολυφαινόλες έως 80 χιλιοστοϊσοδύναμα ανά λίτρο και είναι πλούσιοι σε εκχυλίσματα, αρωματικοί και με έντονο χρώμα, φθάνοντας έως 18 u.a. (ήτοι, το άθροισμα των απορροφήσεων στα 420, στα 520 και στα 620 νανόμετρα) σε κουκίδες χρώματος, και περιεκτικότητα σε ανθοκυάνες μέχρι 800 χιλιοστόγραμμα ανά λίτρο.
            
               Σύνδεσμος
            
            Η τοποθεσία της οριοθετημένης περιοχής, όπου συναντώνται χύδην υλικά του πλειο-Τεταρτογενούς, σκληροί ασβεστόλιθοι, μάργα και πηλός ή ώχρα, έχει ως αποτέλεσμα να παράγονται οίνοι με έντονα χρώματα, με τη χαρακτηριστική ανοργανοποίηση, φθάνοντας μέχρι και σε 18 κουκίδες χρώματος.
            Οι αμπελώνες Los Cerrillos, που βρίσκονται δίπλα στον ταμιευτήρα της Peñarroya, σε υψόμετρο 695 μέτρων και περιβάλλονται από λόφους. Αυτό σημαίνει ότι είναι μια περιοχή με χαμηλές θερμοκρασίες, οι οποίες —από κοινού με τη μεταγενέστερη συγκομιδή— διευκολύνουν τη φωτοσύνθεση και τον σχηματισμό των καρπών και των σακχάρων. Εν συνεχεία, μειώνεται το pH, αυξάνεται το επίπεδο της οξύτητας, γεγονός το οποίο οδηγεί σε περιεχόμενο φαινολικών ενώσεων μέχρι 80 χιλιοστοϊσοδύναμα ανά λίτρο και μεγαλύτερη συγκέντρωση ανθοκυανών (μέχρι 800 χιλιοστόγραμμα ανά λίτρο).
            Η διαδικασία «délestage» καθ’ όλη τη διάρκεια της αλκοολικής ζύμωσης, η πρακτική της μη σύνθλιψης των σταφυλιών και η διαδικασία της φυσικής διαύγασης με μετάγγιση, έχουν ως αποτέλεσμα οίνους με ανθικά και φρουτώδη αρώματα και παλαιούς οίνους με νότες καρυκευμάτων και καβουρδίσματος καθώς και τόνους γλυκόριζας και βάλσαμου.
            Μολονότι η οριοθετημένη γεωγραφική περιοχή περιβάλλεται από την ΠΟΠ La Mancha, τα χαρακτηριστικά της είναι ουσιωδώς διαφορετικά στη γειτονική οριοθετημένη περιοχή ως προς τα εξής:
            
                        ΠΟΠ La Mancha
                     
                     
                        Los Cerrillos
                     
                     
                        Διαφορές
                     
                  
                        ≥ 11,5  % vol.
                     
                     
                        ≥ 12,5  % vol.
                     
                     
                        Υψηλότερη περιεκτικότητα σε αλκοόλη
                     
                  
                        ≤ 10 meq/l
                     
                     
                        ≤ 15 meq/l
                     
                     
                        Μεγαλύτερη πτητική οξύτητα
                     
                  
                        74 %
                     
                     
                        68 %
                     
                     
                        Λιγότερα hl/ha
                     
                  
                        —
                     
                     
                        > 40 meq/l
                     
                     
                        Περισσότερες πολυφαινόλες
                     
                  Λόγω του ασβεστολιθικού εδάφους, του πετρώματος μάργας, του υψόμετρου της περιοχής και της επιρροής του ποταμού, υπάρχει ένας, μόνον, αμπελώνας εντός της οριοθετημένης περιοχής και ανήκει στον αιτούντα.
            Είναι σημαντικό να σημειωθεί ότι η οριοθετημένη περιοχή καλύπτει 1 570 εκτάρια που ανήκουν σε διαφορετικούς ιδιοκτήτες αλλά ότι δεν έχουν φυτευθεί άλλα αμπέλια και δεν υπάρχουν άλλοι οινοποιεία στην εν λόγω περιοχή. Ως εκ τούτου, η οριοθέτηση πραγματοποιήθηκε με βάση τις περιβαλλοντικές συνθήκες, όπως περιγράφεται ανωτέρω.
            Επιπλέον, άλλοι παραγωγοί μπορούν να χρησιμοποιήσουν την καταχωρισμένη ονομασία, εφόσον εγκατασταθούν μελλοντικά στην οριοθετημένη γεωγραφική περιοχή, υπό την προϋπόθεση ότι πληρούν τους όρους που καθορίζονται στις προδιαγραφές. Λαμβανομένου υπόψη ότι η οριοθετημένη περιοχή καλύπτει έκταση 1 570 εκταρίων, άλλα οινοποιεία μπορούν κάλλιστα να εγκατασταθούν εκεί.
            9.   Άλλες ουσιώδεις προϋποθέσεις
            
            
               Νομικό πλαίσιο:
            
            Εθνική νομοθεσία
            
               Τύπος επιπλέον προϋπόθεσης:
            
            Συσκευασία στην οριοθετημένη γεωγραφική περιοχή
            
               Περιγραφή της προϋπόθεσης:
            
            Οι οίνοι θα πρέπει να εμφιαλώνονται στην περιοχή παραγωγής, δεδομένου ότι σε όλες τις περιπτώσεις η διαδικασία ολοκληρώνεται με ένα δεύτερο στάδιο παλαίωσης σε φιάλες. Κατά την περίοδο αυτή προβλέπεται περίοδος μείωσης, πρακτική που βελτιώνει την ποιότητα των οίνων, προσδίδοντας πιο γεμάτη γεύση. Είναι έτοιμοι για κατανάλωση όταν επιτευχθούν τα οργανοληπτικά χαρακτηριστικά που καθορίζονται στις προδιαγραφές για κάθε τύπο οίνου.
            
               Σύνδεσμος προς τις προδιαγραφές προϊόντος
            
            http://pagina.jccm.es/agricul/paginas/comercial-industrial/consejos_new/pliegos/Los_Cerrillos_pliego_condiciones_20180719.pdf